CELEX: 32021R0364
Language: ro
Date: 2021-02-26 00:00:00
Title: Regulamentul de punere în aplicare (UE) 2021/364 al Comisiei din 26 februarie 2021 de aprobare a clorului activ eliberat din clorură de sodiu prin electroliză ca substanță activă pentru utilizare în produse biocide aparținând tipului de produs 1 (Text cu relevanță pentru SEE)

1.3.2021   
               
               
                  RO
               
               
                  Jurnalul Oficial al Uniunii Europene
               
               
                  L 70/6
               
            
         REGULAMENTUL DE PUNERE ÎN APLICARE (UE) 2021/364 AL COMISIEI
         din 26 februarie 2021
         de aprobare a clorului activ eliberat din clorură de sodiu prin electroliză ca substanță activă pentru utilizare în produse biocide aparținând tipului de produs 1
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 9 alineatul (1) litera (a),
         întrucât:
         
                     (1)
                  
                  
                     La 31 iulie 2007, autoritatea competentă din Slovacia („autoritatea competentă responsabilă de evaluări”) a primit o cerere, în conformitate cu articolul 11 alineatul (1) din Directiva 98/8/CE a Parlamentului European și a Consiliului (2), pentru includerea substanței active clor activ generat din clorură de sodiu prin electroliză în anexa I la directivă respectivă, pentru utilizare în produse biocide aparținând tipului de produse 1, igienă umană, astfel cum este definit în anexa V la directiva respectivă, care corespunde tipului de produs 1 definit în anexa V la Regulamentul (UE) nr. 528/2012.
                  
               
                     (2)
                  
                  
                     La 19 noiembrie 2010, autoritatea competentă responsabilă de evaluare a transmis Comisiei raportul de evaluare împreună cu concluziile sale în conformitate cu articolul 11 alineatul (2) din Directiva 98/8/CE.
                  
               
                     (3)
                  
                  
                     La 16 iunie 2020, Comitetul pentru produse biocide a adoptat avizele Agenției Europene pentru Produse Chimice (3) („agenția”) ținând seama de concluziile autorității competente responsabile de evaluare.
                  
               
                     (4)
                  
                  
                     Conform avizului respectiv, este de așteptat ca produsele biocide aparținând tipului de produs 1 și care utilizează clor activ eliberat din clorură de sodiu prin electroliză să îndeplinească cerințele prevăzute la articolul 5 din Directiva 98/8/CE, sub rezerva respectării anumitor specificații și condiții referitoare la utilizarea lor.
                  
               
                     (5)
                  
                  
                     Având în vedere avizul agenției, este adecvat să se aprobe clorul activ eliberat din clorură de sodiu prin electroliză ca substanță activă în vederea utilizării în produse biocide aparținând tipului de produs 1 sub rezerva respectării anumitor specificații și condiții.
                  
               
                     (6)
                  
                  
                     Măsurile prevăzute în prezentul regulament sunt în conformitate cu avizul Comitetului permanent pentru produse biocide,
                  
               ADOPTĂ PREZENTUL REGULAMENT:
         
            Articolul 1
            Clorul activ generat din clorură de sodiu prin electroliză se aprobă ca substanță activă pentru utilizare în produse biocide aparținând tipului de produs 1 sub rezerva respectării specificațiilor și condițiilor prevăzute în anexă.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 februarie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 167, 27.6.2012, p. 1.
         
            (2)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (JO L 123, 24.4.1998, p. 1).
         
            (3)  Aviz al Comitetului pentru produse biocide privind cererea de aprobare a substanței active clor activ generat din clorură de sodiu prin electroliză, tipul de produs: 1, ECHA/BPC/250, adoptat la 16 iunie 2020.
      
      
         
            ANEXĂ
            
                        
                           Denumire comună
                        
                     
                     
                        
                           Denumire IUPAC
                        
                        
                           Numere de identificare
                        
                     
                     
                        
                           Gradul minim de puritate a substanței active
                            (1)
                        
                     
                     
                        
                           Data aprobării
                        
                     
                     
                        
                           Data de expirare a aprobării
                        
                     
                     
                        
                           Tipul de produs
                        
                     
                     
                        
                           Condiții specifice
                        
                     
                  
                        Clor activ generat din clorură de sodiu prin electroliză
                     
                     
                        Denumire IUPAC: Nu se aplică.
                        Nr. CE: Nu se aplică.
                        Nr. CAS: Nu se aplică.
                        Precursor:
                        Denumire IUPAC: Clorură de sodiu
                        Nr. CE 231-598-3
                        Nr. CAS: 7647-14-5
                     
                     
                        Specificațiile clorului activ generat din clorură de sodiu prin electroliză in situ sunt dependente de precursorul clorură de sodiu care trebuie să fie conformă cu cerințele în materie de puritate corespunzătoare următoarelor standarde: NF Brand, EN 973 A, EN 973 B, EN 14805 Tip 1, EN 14805 Tip 2, EN 16370 Tip 1, EN 16370 Tip 2, EN 16401 Tip 1, EN 16401 Tip 2, CODEX STAN 150-1985 sau Farmacopeea Europeană 9.0.
                     
                     
                        1 iulie 2021
                     
                     
                        30 iunie 2031
                     
                     
                        1
                     
                     
                        Evaluarea produsului acordă o atenție deosebită expunerilor, riscurilor și eficacității aferente oricăror utilizări care fac obiectul unei cereri de autorizare, dar care nu sunt abordate în evaluarea efectuată la nivelul Uniunii a riscurilor determinate de substanța activă.
                     
                  
               (1)  Cerințele în materie de puritate pentru precursorul indicat în această coloană sunt cele prevăzute în cererea de aprobare a substanței active evaluate.